Publication: Magyar Közlöny
Issue: MK-2009-161 (Year: 2009, Number: 161)
Era: 2004-2010
Section: A közérdekû önkéntes tevékenységrõl szóló 2005. évi LXXXVIII. törvény 1. § (1) bekezdésének a) pontjában
Paragraph Index: 356

(5) A Ctv. 20. § (2) be kez dé se he lyé be a kö vet ke zõ ren del ke zés lép: „(2) A cég cégjegyzékének adatait, illetve azok változásait – ideértve a cég törlését is – tartalmazó végzését a cégbíróság költségtérítés ellenében a Cégközlönyben hozza nyilvánosságra, felsorolva azokat az okiratokat is, amelyek alapján a végzést meghozta. A cégbíróság a végzést automatikusan, elektronikus úton juttatja el a Cégközlöny számára, azzal, hogy a végzésben nem kerül feltüntetésre a természetes személyek tekintetében bejegyzett lakóhely. A végzésben, illetve annak alapján a Cégközlönyben megjelenõ közleményben azt is szerepeltetni kell, hogy a vonatkozó cégiratok a cégjegyzéket vezetõ cégbíróságon megtekinthetõk. Emellett a Cégközlönyben közzétételre kerülnek azok a cégjegyzékadatok is, amelyekkel tör vény rendelkezése szerint – más szervezet döntése alapján – elektronikus úton egészül ki a cégjegyzék.”

Source: https://magyarkozlony.hu/hivatalos-lapok/31924e95a3c65519028d8611cca53abad0c1705a/dokumentumok/0c7456f07628317a75f0e7d259af52bb156ef394/letoltes